b'\n_START_ARTICLE_\nAmorfni led\n_START_PARAGRAPH_\nAmorfni led je amorfna oblika vode v trdnem agretnem stanju. To pomeni, da molekule niso razporejene v urejeni in pravilni kristalni mre\xc5\xbei, ampak so razporejene podobno kot v steklu._NEWLINE_Amorfni led nastane, \xc4\x8de vodo tako hitro ohladimo, da se molekule ne morejo razporediti v pravilno mre\xc5\xbeo, kot je to pri vseh oblikah kristaliziranih snovi. Pri vodi moramo ohlajanje izvesti s hitrostjo okoli 1.000.000 K v sekundi._NEWLINE__NEWLINE_Podobno, kot ima kristalna voda (obi\xc4\x8dajen led) veliko oblik (okoli 15), tako je znanih tudi ve\xc4\x8d oblik amorfnega ledu. Oblike se razlikujejo v glavnem v gostoti.\n_START_SECTION_\nPostopek pridobivanja\n_START_PARAGRAPH_\nAmorfni led dobimo tako, da ohladimo vodo do temperature prehoda v steklo (to je okoli 136 K ali -137 \xc2\xb0C) v \xc4\x8dasu nekaj ms. S tem se prepre\xc4\x8di nastanek jeder za tvorbo kristalov. Pri tem je pomemben \xc5\xa1e tlak, ker se pod razli\xc4\x8dnimi pritiski tvorijo razli\xc4\x8dne oblike amorfnega ledu. Vodi se dodajajo tudi sredstva proti zamrzovanju, da se zni\xc5\xbea to\xc4\x8dka zmrzovali\xc5\xa1\xc4\x8da. Vodi se posku\xc5\xa1a povi\xc5\xa1ati viskoznost, da se prepre\xc4\x8di tvorbo kristalov. Tvorbo steklaste faze brez dodatka sredstev proti zmrzovanju lahko dose\xc5\xbeemo tudi z zelo hitrim ohlajevanjem.\n_START_SECTION_\nAmorfni led z nizko gostoto\n_START_PARAGRAPH_\nAmorfni led z nizko gostoto ozna\xc4\x8dujemo z LDA (Low-density Amorphous Ice). Dobi se ga s po\xc4\x8dasnim nabiranjem pare vodnih molekul na gladki povr\xc5\xa1ini pod 120 K. V vesolju se ta vrsta amorfnega ledu verjetno tvori na hladnih povr\xc5\xa1inah kot so zrna prahu. Pri\xc4\x8dakuje se tudi, da se amorfni led nahaja tudi pod povr\xc5\xa1ino zunanjih planetov in kometov. \xc4\x8ce amorfni led, ki je nastal z nabiranjem pare, segrevamo preko temperature prehoda v steklo (120\xe2\x80\x93140 K), dobimo teko\xc4\x8dino, ki bolj viskozna od obi\xc4\x8dajne vode. Amorfni led z nizko gostoto dobimo tudi s segrevanjem amorfnega ledu z visoko gostoto nad 120 K pri atmosferskem pritisku. Tak\xc5\xa1en led je stabilen pri temperatudi 77 K. Ta vrsta amorfnega ledu ima gostoto 0,94 g/cm\xc2\xb3. To je manj\xc5\xa1a gostota od najve\xc4\x8dje gostote vode (1,00 g/cm\xc2\xb3 pri 277 K), vendar ve\xc4\x8dja kot pri navadnem ledu (led I\xe2\x82\x95)\n_START_SECTION_\nAmorfni led z visoko gostoto\n_START_PARAGRAPH_\nAmorfni led z visoko gostoto ozna\xc4\x8dujemo z HDA (High-density Amorphous Ice). Dobimo ga z izpostavljanjem ledu I\xe2\x82\x95 temperaturam pod ~140 K. Pri 77 K se tvori iz navadnega ledu pri okoli 1,6 GPa, iz ledu z nizko gostoto pa pri okoli 0,5 GPa. Gostota pri normalnem pritisku je 1,17 g/cm\xc2\xb3 . pri 0,1 MPa.\n_START_SECTION_\nAmorfni led z zelo visoko gostoto\n_START_PARAGRAPH_\nAmorfni led z zelo visoko gostoto ozna\xc4\x8dujemo z VHDA (Very-high-density Amorphous Ice). Dobimo ga z izobarnim segrevanjem pri 1,15 GPa na 160 K iz amorfnega ledu z visoko gostoto (HDA), ki ima tempareturo 77 K . Ima gostoto okoli 1,25 g/cm\xc2\xb3.'